 Awọn eeyan n ba iṣẹ aje wọn lọ ni Kwara, ko si iwọde June 12 : Gbogbo awọn iyalọja, kẹkẹ Maruwa, ọlọkada atawọn oniṣẹ ọwọ, ni wọn n ba eto ọrọ aje wọn lọ niluu Ilọrin, ti i ṣe olu ilu ipinlẹ Kwara, lai naani iwọde June 12 ti awọn eniyan kan n pariwo.Aago mẹwaa owurọ yii ni Aakọroyin ALAROYE lọ kaakiri awọn agbegbe to ṣe koko nilu naa lati wo bi nnkan ṣe n lọ lori June 12, ṣugbọn ko tiẹ si iyatọ laarin ọjọ lasan ati ayajọ awa-ara-wa yii. Ṣe ni onikaluku gbaju mọ isẹ rẹ lawọn adugbo biiỌja Ọba, Ọja Ipata, Ọja Ọlọjẹ, Post Office, Salẹnji Challenge, Mọraba, Sango, Taiwo ati bẹẹ bẹẹ lọ, gbogbo agbegbe yii ni a rin de, ti a si ri pe gbogbo nnkan lọ deede.Bakan naa lọrọ ri niluu Sao, Malete, Jẹbba, Ọffa, Omu-Aran ati awọn ilu miiran ni Kwara, gbogbo nnkan ti n lọ lẹrọ wọọrọ. Ko si ipejọ kankan to fara pẹ iwọde rara. 